hotchpotch/miracl-hf-unified huggingface dataset:
संजोग से बनी संगिनी
संजोग से बनी संगिनी भारतीय हिन्दी धारावाहिक है। इसका प्रसारण ज़ी टीवी पर 16 अगस्त 2010 से 2 जून 2011 तक हुआ। इसमें मुख्य किरदार में इक़बाल खान और बिन्नी शर्मा हैं।
यह कहानी रुद्र और गौरी के प्यार की है। पहले वह एक अनजान के रूप में मिलते हैं, लेकिन संजोग से एक दूसरे से कई बार मिलते हैं और मित्र बन जाते हैं। गौरी रुद्र की पीहू से शादी करने के लिए मदद करती है। लेकिन रुद्र और पीहू के बीच झगड़ा हो जाता है। पीहू रुद्र को नीचा दिखाने के लिए अभय से शादी कर लेती है। गौरी रुद्र को इससे बाहर लाने की कोशिश करती है और धीरे धीरे वह एक दूसरे के करीब आते जाते हैं। लेकिन रुद्र और गौरी का एक दूसरे के करीब आना पीहू को बिलकुल अच्छा नहीं लगता। पीहू का अब तक रुद्र को न भूलना अभय को अच्छा नहीं लगता।
अभय रुद्र को कहता है की गौरी ने पीहू के साथ शादी करने के लिए मदद की थी। इससे रुद्र क्रोधित हो जाता है और शराब पी लेता है। उसे कुछ समझ नहीं आता और वह गौरी को सबक सीखाने के लिए उससे शादी कर लेता है। कुछ समय के बाद उसे पता चलता है की अभय उससे झूठ बोल रहा था। यह पता चलने के बाद रुद्र गौरी को अपनी पत्नी मान लेता है। वह कहता है की वह उसे अपनी पत्नी मानता है, लेकिन वह पीहू को नहीं भूल सकता। वह उसे अपने घर ले आता है।
घर पर रुद्र की माँ उसे अपनी बहू नहीं मानती। वह पीहू को अपने घर बुला लेती है और उससे रुद्र और गौरी के मध्य फुट डालने को कहती है। पीहू इस अवसर का लाभ लेती है और अपने शैतानी कार्यों में लग जाती है और रुद्र से शादी करने के लिए जाल बुनती है। लेकिन पीहू के बुरे सोच के बारे में सबको पता चल जाता है। रुद्र की माँ गौरी को अपनी बहू के रूप में अपना लेती है और रुद्र पीहू को अपनी ज़िंदगी से बाहर कर देता है। रुद्र को जब पता चलता है की उसकी माँ ने ही पीहू को उसके और गौरी के मध्य फूट डालने के लिए भेजा था। तो वह एक नए घर में गौरी के साथ चला जाता है। इस दौरान रुद्र पीहू को पूरी तरह से भूल जाता है और गौरी से प्यार करने लगता है।
पीहू इस बात को नहीं मान पाती की रुद्र अब उससे नफरत करता है। अभय पीहू के इस हालत का बदला लेने के लिए गौरी का अपहरण करता है। उसकी बेहोशी की हालत में एक राम नामक व्यक्ति जो गौरी से प्यार करता है से शादी करवाने की कोशिश करता है। लेकिन रुद्र वहाँ आ जाता है और गौरी को बचा लेता है। इसी दौरान अभय की मौत हो जाती है।
राम बदला लेने के लिए रुद्र की बहन से शादी करता है। रुद्र और राम के मध्य लड़ाई हो जाती है और राम रुद्र के सिर में मार देता है, जिससे रुद्र की याददाश्त चले जाती है। उसे तीन वर्षों का कुछ भी याद नहीं रहता। वह भूल जाता है की वह गौरी से प्यार करता है और उसकी गौरी से शादी भी हो चुकी है। उसे लगता है की वह अब भी पीहू से प्यार करता है। डॉक्टर कहता है की इसे कोई भी कुछ याद दिलाने के लिए जबर्दस्ती न करे। रुद्र की माँ गौरी को रुद्र से दूर रहने को कहती है। गौरी पीहू को रुद्र की देख रेख के लिए रुद्र से प्यार का नाटक करने के लिए कहती है। पीहू पहले इससे मना कर देती है। बाद में वह मान जाती है। वह इस बात का फायदा उठाती है और रुद्र के साथ शादी तय करवाती है।
रुद्र और पीहू के शादी के दिन रुद्र को सब कुछ याद आ जाता है की उसकी पहले ही शादी हो चुकी है। और वह गौरी से प्यार करता है। वह पीहू को अकेले छोड़ कर गौरी के साथ चले जाता है। पीहू को अपनी गलती का एहसास हो जाता है। गौरी एक बच्चे को जन्म देती है। इसी के साथ कहानी समाप्त हो जाती है।
चित्रकूट एक्सप्रेस
जबलपुर -लखनऊ चित्रकूट एक्सप्रेस भारतीय रेलवे की प्रतिदिन चलने वाली मेल /एक्सप्रेस ट्रैन हैं। यह जबलपुर से लखनऊ के बीच चलती हैं, जबलपुर , मध्य प्रदेश का एक प्रमुख शहर एवं मध्य भारत का मिलिट्री कैंटोनमेंट का एक प्रमुख केंद्र हैं, जबकि लखनऊ उत्तर प्रदेश की राजधानी हैं। इसका नाम रामायण में वर्णित चित्रकूट के नाम पर रखा गया हैं जो जबलपुर के काफी नजदीक हैं। चित्रकूट वही जगह हैं जहा भगवान श्री राम ने अपना वनवास कुछ दिनों के लिए काटा था।
जबलपुर से लखनऊ जाने वाली चित्रकूट एक्सप्रेस का नंबर 15206 हैं। यह जबलपुर से रात के 20.40 में खुलती हैं एवं 26 स्टेशनों को पार करते हुए सुबह 9.30 बजे लखनऊ पहुँचती हैं। 548 किलोमीटर की लम्बी दूरी ये 12 घंटे 50 मिनट में पूरी करती हैं। इस ट्रैन का सबसे लम्बा स्टॉप मानिकपुर जंक्शन हैं, जहा हैं ये 35 मिनट् के लिए रूकती हैं
इसके विपरीत लखनऊ से खुलने वाली चित्रकूट एक्सप्रेस शाम के 17।30 में खुलती हैं एवं दुसरे दिन सबेरे 07।10 तक पहुंचती हैं। यह ट्रैन भी सबसे अधिक देर तक 20 मिनट के लिए मानिकपुर में ही रूकती हैं
इरेल से साभार औसत गति  प्रतिदिन चलने वाली इस ट्रैन की औसत गति 70 किलो मीटर /घंटे हैं। इस ट्रैन की रैंकों की देखभाल जबलपुर कोचिंग डिपो के द्वारा की जाती हैं। इस ट्रैन की टिकिटों की बुकिंग आईआरसीटीसी के वेबसाइट से होती हैं।
बर्मा अभियान
दक्षिण-पूर्व एशिया में द्वितीय विश्वयुद्ध के समय जो प्रमुख युद्ध लड़ा गया उसमें ब्रिटिश साम्राज्य, चीन एक तरफ थे तो दूसरी तरफ थे जापान साम्राज्य, थाइलैण्ड और आजाद हिन्द फौज। अमेरिका, ब्रिटिश साम्राज्य का समर्थन कर रहा था।
पुंज विश्लेषण
आँकड़ो या बिन्दुओं को गुच्छों में या ढेरों में एकत्र करने के विज्ञान को पुँजकलन या गुच्छा विश्लेषण करना कह सकते हैं। सांख्यिकी में आज कल डेटा विश्लेषण में यह बहुत प्रयुक्त हो रहा है। अंग्रेज़ी में इसे cluster analysis या numerical taxonomy कहते हैं। यह एक प्रकार की वर्गीकरण विधा है।
गुच्छा या पुंज बनाने की क्रिया में दो "एकदम समान" या "बहुत समान" आँकड़ों को लिया जाता है और उनको एक गुच्छा बना दिया जाता है। इसी प्रकार कई बिन्दुओं या आंकड़ों का एक समूह या पुंज या गुच्छा बनता है। इसी प्रकार दिये गए आँकड़ों के चन्द गुच्छे बनाए जाता हैं। इस प्रकिया का सबसे आसान उदाहरण रात के आसमान में एक-दूसरे के नजदीक बसे तारों के गुच्छों को एक प्रकाश के रूप में व्यक्त करने पर मिलेगा।
इस विश्लेषण का फायदा यह है कि कई बिन्दुओं या असंख्य बिन्दुओं के बदले चंद गुच्छों का ही अध्ययन करना पड़ता है।
स्क्यापारेल्ली क्रेटर (मंगल ग्रह)
स्क्यापारेल्ली (अंग्रेज़ी: Schiaparelli) मंगल ग्रह पर स्थित एक प्रहार क्रेटर है। लगभग गोल-आकार रखने वाला यह क्रेटर मंगल ग्रह की भूमध्य रेखा के पास साइनस सेबेयस चतुष्कोण नामक क्षेत्र में स्थित है और ४६१ किमी (२८६ मील) के व्यास (डायामीटर) का है। इस क्रेटर के अंदर कई परते देखी जा सकती हैं। खगोलशास्त्री अनुमान लगाते हैं कि क्रेटर बनने के बाद पानी, वायू और ज्वालामुखीय क्रियाओं ने इन परतों को बनाया है। परतों के नियमित क्रमों को देखते हुए यह भी अंदाज़ा लगाया जाता है कि इन्हें बनाने में मौसमों के क्रम का भी हाथ अवश्य होगा। स्क्यापारेल्ली क्रेटर इतना प्राचीन है कि इसके बनने के बाद वायु और जल ने कुछ हद तक इसे मलबे से भर दिया और उसके बाद इसके अंदर और भी प्रहार हुए। इस कारणवश स्वयं इस क्रेटर के अंदर भी कई सारे छोटे क्रेटर मौजूद हैं।
स्क्यापारेल्ली क्रेटर का नाम इतालवी खगोलशास्त्री जिओवानी स्क्यापारेल्ली पर रखा गया है।
भीमसिंह चौहान
भीमसिंह चौहान राजस्थान राज्य के सवाई माधोपुर जिले की चौथ का बरवाड़ा तहसील में स्थित चौथ माता मंदिर की स्थापना करने वाले शासक थे। चौथ माता भीमसिंह चौहान की आराध्य देवी थी।
शिवाड़
शिवाड़ भारत के राजस्थान राज्य के सवाई माधोपुर जिले में स्थित एक गाँव है।
शिवाड़ घुश्मेश्वर महादेव मंदिर को भगवान शिव के बारहवें ज्योतिर्लिंग के रूप में माना जाता है। कहते हैं कि घुश्मा नामक एक ब्राह्मणी की शिवभक्ति से प्रसन्न होकर भगवान शिव ने उसके नाम से ही यहां अवस्थित होने का वरदान दिया था। शिव मंदिर कितना पुराना है इसका ब्योरा यों तो उपलब्ध नहीं लेकिन ऐतिहासिक तथ्यों के मुताबिक यहां महमूद गजनवी ने भी आक्रमण किया था। गजनवी से आक्रमण करते हुए युद्ध में मारे गए स्थानीय शासक चन्द्रसेन गौड व उसके पुत्र इन्द्रसेन गौड के यहां स्मारक मौजूद है। इसके बाद अलाउद्दीन खिलजी के आक्रमण का भी उल्लेख है। वहीं अलाउद्दीन खिलजी द्वारा मंदिर के पास ही बनाई गई मस्जिद इस स्थान की प्राचीनता की पुष्टि करती है। मंदिर के ठीक सामने शिवालय सरोवर का भी अलग ही महत्व है। कहते हैं कि घुश्मा प्रतिदिन 108 पार्थिव शिवलिंगों का पूजन कर इस तालाब में विसर्जित करती थी। इसका प्रमाण सालों पहले इस तालाब की खुदाई के दौरान मिले हजारों शिवलिंगों से भी मिलता है।
वर्तमान मंदिर परिसर का भव्य रूप दानदाताओं की बदौलत ही है। मंदिर में पहली बार मार्च 1988 में ट्रस्ट का पंजीयन देवस्थान विभाग से कराया गया। इसके बाद से ही धीरे-धीरे यहां जनसहयोग मिलता गया और निर्माण कार्य होता रहा। बड़े पैमाने पर निर्माण से कहीं-कहीं मंदिर का मूल स्वरूप भी बिगड़ा है लेकिन मंदिर का गर्भगृह जस का तस है। शिवाड़ के इस मंदिर को स्थानीयता की परिधि से बाहर कर देश भर में प्रचारित करने का सबसे पहले प्रयास शिवाड़ निवासी और सेवानिवृत्त तहसीलदार बजरंग सिंह राजावत ने किया। उन्होंने तत्कालीन राजपरिवार के पोथीखाने से लेकर शिवाड़ के बुजुर्गों के पास उपलब्ध ताम्रपत्र व अन्य दस्तावेज जुटाए। विभिन्न स्तर पर पत्रव्यवहार कर यहां बारहवां ज्योतिर्लिंग होने के प्रमाणिक तथ्य हासिल किए। मंदिर से सटा हुआ भव्य गार्डन भी दर्शनार्थियों के आकर्षण का केन्द्र रहता है।
कालीदास क्रेटर (बुध ग्रह)
कालीदास (अंग्रेज़ी: Kalidasa) बुध ग्रह (मरक्यूरी) पर स्थित एक प्रहार क्रेटर है। इसका व्यास १०७ किमी है। क्रेटर का नाम प्राचीन भारतीय महाकवि कालीदास पर रखा गया था।
लक्ष्मणगढ़ दुर्ग
लक्ष्मणगढ़ दुर्ग (Laxmangarh Fort) भारत के राजस्थान राज्य के सीकर ज़िले के लक्ष्मणगढ़ नामक नगर में स्थित एक पहाड़ी दुर्ग है। यह सीकर नगर से 30 किलोमीटर की दूरी पर स्थित है। इसका निर्माण सीकर के राव राजा लक्ष्मणसिंह ने 1805 में करवाया था। इसके अलावा 1864 में इन्होंने लक्ष्मणगढ़ गाँव की भी स्थापना की थी।
पुनीत पाठक
पुनीत पाठक एक भारतीय फ़िल्म अभिनेता तथा कोरियोग्राफर है इन्होंने अपने कैरियर की शुरूआत डाँस इण्डिया डाँस के वास्तविक कार्यक्रम से की। ये डाँस के वास्तविक कार्यक्रम झलक दिखला जा में प्रदर्शन कर चूके है। इन्होंने एबीसीडी फ़िल्म में चंदु की भूमिका निभाई थी तथा एबीसीडी 2 में विनोद का किरदार निभाया। डाँस इण्डिया डाँस के 5वें सीज़न में इन्हें जज घोषित कर दिया गया।
खतरों के खिलाड़ी सीजन 9 के विजेता हैं पुनीत पाठक  ये भारती और हर्ष के शों (खतरा, खतरा, खतरा) मे भी आ चुके है।
अंतःसमुद्री केबल
अन्तःसमुद्री केबल (submarine cable) वह केबल है जो दो भू-स्थित स्टेशनों के बीच के समुद्र के पेंदें में बिछाया जाता है। अन्तःसमुद्री केबल दो तरह के हो सकते हैं- दूरसंचार केबल या शक्ति केबल (पॉवर केबल)। १८५० के दशक में सबसे पहले अन्तःसमुद्री केबल बिछाया गया था जो टेलीग्राफी के लिये था।आधुनिक केबल डिजिटल डेटा ले जाने के लिए ऑप्टिकल फाइबर तकनीक का उपयोग करते हैं, जिसमें टेलीफोन, इंटरनेट और निजी डेटा ट्रैफ़िक शामिल हैं। आधुनिक केबल आमतौर पर व्यास में लगभग 1 इंच (25 मिमी) होते हैं और गहरे समुद्र के वर्गों के लिए लगभग 2.5 टन प्रति मील (1.4 टन प्रति किमी) का वजन रखते हैं, जिसमें अधिकांश भाग शामिल होते हैं, हालांकि उथले के लिए बड़े और भारी केबल का उपयोग किया जाता है- तट के पास पानी की धारा।पनडुब्बी केबल अंटार्कटिका को छोड़कर दुनिया के सभी महाद्वीपों से जुड़ी थी, जब जावा 1871 में डार्विन, उत्तरी क्षेत्र, ऑस्ट्रेलिया से जुड़ा हुआ था, 1872 में ऑस्ट्रेलियाई ओवरलैंड टेलीग्राफ लाइन के पूरा होने की प्रत्याशा में एडिलेड, दक्षिण ऑस्ट्रेलिया और शेष ऑस्ट्रेलिया को जोड़ता है।
1839 में विलियम कुक और चार्ल्स व्हीटस्टोन ने अपने कामकाजी टेलीग्राफ को पेश करने के बाद, अटलांटिक महासागर के पार पनडुब्बी लाइन के विचार को भविष्य की संभावित जीत माना।  सैमुअल मोर्स ने 1840 की शुरुआत में इसके बारे में अपनी आस्था की घोषणा की, और 1842 में, तार तार और भारत रबर, [4] [5] के साथ अछूता एक तार डूब गया, न्यूयॉर्क हार्बर के पानी में, और इसके माध्यम से प्रसारित किया गया।  निम्नलिखित शरद ऋतु, व्हीटस्टोन ने स्वानसी खाड़ी में एक समान प्रयोग किया।  तार को कवर करने के लिए एक अच्छा इन्सुलेटर और विद्युत प्रवाह को पानी में रिसाव से रोकने के लिए एक लंबी पनडुब्बी लाइन की सफलता के लिए आवश्यक था।  भारत रबर की कोशिश प्रिटोरियन इलेक्ट्रिकल इंजीनियर मोरित्ज़ वॉन जैकोबी ने की थी, जो 19 वीं सदी की शुरुआत में था।
एक और इंसुलेटिंग गम जिसे गर्मी से पिघलाया जा सकता है और आसानी से 1842 में वायर के रूप में लागू किया जाता है। गाल्टा-पेचा, पालाक्वियम गुट्टा के पेड़ का चिपकने वाला रस, विलियम मॉन्टगोमेरी द्वारा यूरोप में पेश किया गया था, जो अंग्रेजों की सेवा में एक स्कॉटिश सर्जन था।  ईस्ट इंडिया कंपनी। [६]: २६-२ 6 साल पहले, मॉन्टगोमेरी ने सिंगापुर में गुट्टा-पर्च से बने चाबुक देखे थे, और उनका मानना ​​था कि यह सर्जिकल उपकरण के निर्माण में उपयोगी होगा।  माइकल फैराडे और व्हीटस्टोन ने जल्द ही एक इंसुलेटर के रूप में गुट्टा-परचा के गुणों की खोज की, और 1845 में, उत्तरार्द्ध ने सुझाव दिया कि इसे उस तार को कवर करने के लिए नियोजित किया जाना चाहिए जिसे डोवर से कैलिस के लिए प्रस्तावित किया गया था। [7]  1847 में विलियम सीमेंस, जो तब प्रशिया की सेना में एक अधिकारी थे, ने पहली सफल अंडरवाटर केबल गट्टा पर्चा इंसुलेशन का इस्तेमाल करते हुए राइन के पार देउत्ज़ और कोलोन के बीच रखी थी। [8]  1849 में, दक्षिण पूर्व रेलवे के इलेक्ट्रीशियन, चार्ल्स विन्सेन्ट वाकर ने फोकस्टोन से तट पर गुटका-पर्च से लिपटे दो मील के तार को डूबा दिया, जिसका सफल परीक्षण किया गया।
कालोरिस द्रोणी
कालोरिस द्रोणी (अंग्रेज़ी: Caloris Basin) या कालोरिस प्लानितिया (अंग्रेज़ी: Caloris Planitia) बुध ग्रह (मरक्यूरी) पर स्थित एक बड़ा प्रहार क्रेटर है। इसका व्यास १,५५० किमी (९६० मील) है। हमारे सौर मंडल में यह सबसे विशाल प्रहार द्रोणियों में से एक गिना जाता है। बुध ग्रह का एक रुख़​ सदैव सूरज की ओर होता है, जिसके कारण बुध के एक गोलार्ध (हेमिसफियर) में हमेशा रोशनी और दूसरे में हमेशा रात रहती है। कालोरिस द्रोणी उस रेखा पर स्थित है जो ठीक इन अनंत दिन-रात वाले गोलार्धों के बीच है। इस क्रेटर की सीमा पर २ किमी ऊंचे पहाड़ों का घेरा है।
लातीनी भाषा में 'कालोर' (Calor) शब्द का मतलब 'गरमी' होता है।
कालोरिस द्रोणी पहली बार १९७४ में देखी गई। खगोलशास्त्री अनुमान लगाते हैं कि इसे बनाने के लिये लगभग १०० किमी के व्यास वाली कोई खगोलीय वस्तु बुध से जा टकराई। उनका अंदाज़ा है कि यह आज से लगभग ३.८ या ३.९ अरब वर्षों पहले हुआ जब हमारे सौर मंडल का निर्माण हो रहा था। उस काल में ऐसी कई बड़ी पथरीली वस्तुएँ हमारे सौर मंडल में मौजूद थीं और ग्रहों पर प्रहार करती रहती थीं।
दानीलोवा क्रेटर (शुक्र ग्रह)
दानीलोवा (अंग्रेज़ी: Danilova, रूसी: Данилова) शुक्र ग्रह (वीनस) पर स्थित एक प्रहार क्रेटर है। इसका व्यास ४९ किमी है। यह एक तीन क्रेटरों के समुह में से एक है। शुक्र पर घने बादल हमेशा उस ग्रह को ढके रहते हैं इसलिए दानीलोवा क्रेटर के बारे में जानकारी केवल मेघ-भेदी रेडार द्वारा ही मिल पाई है।
शुक्र ग्रह के क्रेटरों के नाम विख्यात महिलाओं पर रखे गये है। दानीलोवा क्रेटर का नाम रूसी नर्तकी मारिया दानीलोवा पर रखा गया है।
याबलोचकिना क्रेटर (शुक्र ग्रह)
याबलोचकिना (अंग्रेज़ी: Yablochkina, रूसी: Яблочкина) शुक्र ग्रह (वीनस) पर स्थित एक प्रहार क्रेटर है। इसका व्यास (डायामीटर) ६४ किमी है। शुक्र पर घने बादल हमेशा उस ग्रह को ढके रहते हैं इसलिए याबलोचकिना क्रेटर के बारे में जानकारी केवल मेघ-भेदी रेडार द्वारा ही मिल पाई है।
शुक्र ग्रह के क्रेटरों के नाम विख्यात महिलाओं पर रखे गये है। याबलोचकिना क्रेटर का नाम रूसी व सोवियत अभिनेत्री आलेक्सान्द्रा याबलोचकिना पर रखा गया है।
वायकाटो नदी
वायकाटो नदी () न्यूज़ीलैण्ड की सबसे लम्बी नदी है। यह उस देश के उत्तर द्वीप (नोर्थ आईलैण्ड) में स्थित है। इसकी उत्पत्ति ताऊपो ज्वालामुखीय क्षेत्र में स्थित रुआपेहू पर्वत () नामक ज्वालामुखी की पूर्वी ढलानों में पिघलती बर्फ में होती है और वहाँ से यह ताऊपो झील () पहुँचती है, जो कि न्यूज़ीलैण्ड की सबसे विशाल झील है। यहाँ से यह झील के पूर्वोत्तरी छोर से फिर आगे निकलती है और हूका झरना श्रंखला () बनाती है। फिर वायकाटो मैदान से निकलती हुई यह ऑक्लैण्ड शहर के पास स्थित पोर्ट वायकाटो () नामक बंदरगाह में तस्मान सागर में विलय हो जाती है।
माओरी भाषा में 'वायकाटो' का अर्थ 'बहता पानी' है।
इंदौर देहरादून एक्सप्रेस
350px| इंदौर देहरादून एक्सप्रेस
इंदौर देहरादून एक्सप्रेस
इंदौर देहरादून एक्सप्रेस हफ्ते में दो दिन चलने वाली ट्रैन सर्विस हैं जो इंदौर से देहरादून के बीच का सफर तय करती हैं। इंदौर, भारत के एक प्रमुख राज्य मध्य प्रदेश का सबसे बड़ा नगर एवं इसकी व्यावसाइक राजधानी हैं। जबकि देहरादून उत्तराखंड राज्य की राजधानी हैं। इस ट्रैन का नाम उज्जैनी एक्सप्रेस ऐतिहासिक महत्त्व की एक नगरी उज्जैन के नाम पर रखा गया हैं, जो इंदौर से काफी नजदीक हैं।
इंदौर - देहरादून एक्सप्रेस (ट्रैन नंबर : 14317) इंदौर से शाम को 15.00 बजे खुलती हैं एवं 29 स्टेशनों को पार करते हुए देहरादून दुसरे दिन शाम को 19.00 बजे पहुँचती हैं। नई दिल्ली में इसका पड़ाव हज़रत निज़्ज़्ज़ामुद्दीन रेलवे स्टेशन हैं। 1183 किलोमीटर की दूरी ये 28 घंटे में पूरी करती हैं।इसका सबसे लम्बा हॉल्ट सहारनपुर जंक्शन हैं, जहा ये 35 मिनट के लिए रूकती हैं  इरेल से साभार इसके विपरीत्त देहरादून से चलने वाली 14318 देहरादून इंदौर एक्सप्रेस सबरे 5.50 मिनट पर देहरादून से खुलती हैं एवं 29 स्टेशनों को पार करते हुए दुसरे दिन सबेरे 6.40 में पहुँचती हैं। इरेल से साभार
इस ट्रैन की किराया तालिका निम्नलिखित हैं
यह ट्रैन हफ्ते में शुक्रवार एवं शनिवार को दोनों नगरों से चलती हैं। इसकी औसत गति 68 किलोमीटर /घंटा हैं।
सल्फी
सल्फी (वानस्पतिक नाम:Caryota urens / केरियोटा यूरेन्स) ताड़ कुल का एक पुष्पधारी वृक्ष है। यह भारतीय उपमहाद्वीप तथा दक्षिण-पूर्व एशिया का देशज है। इसको संस्कृत में 'मोहकारी' कहते हैं। सूखने के बाद इसकी पत्ती को मछली पकडने के डण्डे के रूप में प्रयोग किया जाता है। इसे 'बस्तर बीयर' के नाम से भी जाना जाता है क्योंकि इससे एक मादक रस (बीयर) बनायी जाती है।
मादक रस देने वाले इस वृक्ष को गोंडी बोली में 'गोरगा' कहा जाता है तो बस्तर के ही बास्तानार इलाके में ये 'आकाश पानी' के नाम से जाना जाता है। एक दिन में करीब बीस लीटर तक मादक रस देने वाले इस पेड़ की बस्तर की ग्रामीण अर्थव्यवस्था में एक महत्वपूर्ण स्थान है। एक पेड़ से साल में छह से सात माह तक मादक रस निकलता है।
सल्फी का पेड़ बस्तर के लिए विशेष महत्व रखता है। इसे इस तरह भी समझा जा सकता है कि जब बेटियों की शादी आम बस्तरियों से की जाती है तो दहेज में सल्फी का पेड़ दिया जाता है। वहीं जिसकी बेटी नहीं होती है उसके बाद उस व्यक्ति के भांजे को वह सल्फी का झाड़ देने की भी बस्तर के कुछ क्षेत्रों में उत्तराधिकार की परंपरा है।
आदिवासी अपने आंगन या खेतों की मेड़ पर पेड़ लगाते हैं। सल्फी का पेड़ 40 फीट तक ऊंचा हो सकता है और 9 से 10 साल के बाद सल्फी (रस) देने शुरू करता है। इसका ताजा रस स्वास्थ्य के लिए लाभदायक है तो बासी होने पर खमीर उठना शुरू हो जाता है और इसके सेवन से नशा देने का काम करता है। सुबह और शाम, दो बार सल्फी का रस निकाला जाता है।
ठंड का मौसम आते ही बस्तर की प्रसिद्ध देशी बीयर सल्फी का मौसम भी आ जाता है। इसके शौकीन इसके सेवन के लिए गांव गांव पहुंचने लगते हैं। स्थानीय भाषा में इसे 'सुर' कहा जाता है। इसके रस को हिलाने से बीयर की तरह झाग निकलता है साथ ही इसके सेवन से नशा भी होता है। इसी कारण से इसे बस्तर बीयर भी कहा जाता है। ठंड का मौसम आते ही सल्फी पेड़ से रस निकलना शुरू होता है जो 4 से 5 माह तक निकलता रहता है। एक वृक्ष से दिन भर में लगभग 50 लीटर तक सुर निकल जाता है। क्षेत्र के आदिवासी गांवों में ही सल्फी के वृक्ष हैं जहां से सल्फी का रस निकाला जाता है। शहरों से भी बड़ी संख्या में लोग इसका सेवन करने पहुंचते हैं। मांग अधिक होने के चलते सल्फी रस काफी महंगा बिकने लगा है।
सल्फी का पेड़ ऑक्सीफोरम फिजिरियम नामक फंगस के कारण सूखने लगते हैं।
बगीणा गाँव
बगीणा ग्राम पंचायत झोंपड़ा के अंतर्गत एक गाँव है जो कि चौथ का बरवाड़ा तहसील में आता है, सवाई माधोपुर बगीणा गाँव का जिला मुख्यालय लगता है।
२०११ की जनगणना के अनुसार बगीणा की कुल जनसंख्या १३४८ है जिसमें से ७४२ पुरूष एवं ६०६ महिलायें हैं।
अलका अमीन
अलका अमीन एक भारतीय अभिनेत्री हैं। यह मुख्य रूप से वीणा चोपड़ा के धारावाहिक परिचय के कारण जानी जाती हैं। इसके अलावा यह कई अन्य धारावाहिक में भी कार्य कर चुकी हैं।
दम लगा के हईशा
दम लगा के हईशा एक भारतीय बॉलीवुड फिल्म है। इसका निर्देशन शरत कटारिया ने किया है। इसमें मुख्य भूमिका में आयुष्मान खुराना और भूमि पेडनेकर हैं। यह फ़िल्म 27 फरवरी 2015 को सिनेमाघरों में प्रदर्शित हो चुकी है।
वर्ष 1995 में प्रेम प्रकाश तिवारी (आयुष्मान खुराना) एक हरिद्वार के स्थानीय बाजार में एक छोटी सी दुकान चलाता है। उसके पिता जी उसकी शादी एक पढ़ी लिखी और अधिक वजनी लड़की संध्या वर्मा (भूमि पेडनेकर) से करा देते हैं। लेकिन प्रेम एक मोटी लड़की से शादी करने के कारण उससे दूर रहता है। उसके मित्र और अन्य साथी उसका मज़ाक़ उड़ाते रहते हैं। इस कारण प्रेम तनाव में रहने लगता है।
एक दिन प्रेम के मित्र की शादी में वह दोनों जा रहे होते हैं। जहाँ वह शराब पी लेता है और संध्या के बारे में इधर-उधर की बात कह देता है। यह सुनकर संध्या सभी लोगों के सामने उसे थप्पड़ मार देती है। इसके बाद प्रेम भी उसे वापस थप्पड़ मार देता है। दूसरे दिन यह किस्सा घर में एक गरमा-गरम विषय बन जाता है। संध्या प्रेम के पिताजी पर आरोप लगाती है की उसने प्रेम को महिलाओं के प्रति कोई अच्छी शिक्षा नहीं दी। वह घर छोड़ कर अपने माता पिता के घर चले जाती है। वहाँ उसे अपने पति के घर जाने बोलते हैं तो वह कहती है कि उसका निर्णय नहीं बदलेगा। प्रेम भी अब अपनी पिछली परीक्षा को उत्तीर्ण करने का प्रयास करता है।
इसी दौरान उसके दुकान के पास सामान-उत्पाद बेचने वाला एक दुकान खोल देता है। प्रेम उससे बात करने के लिए जाता है। वह दुकानदार उसे केवल इसी शर्त में वहाँ से हटता है यदि वह 'दम लगा के हईशा' प्रतियोगिता जीत जाए (जिसमें अपनी पत्नी को अपने कंधो पर बैठा कर दौड़ना होता है)।
न्यायालय में प्रेम और संध्या दोनों ने तलाक के लिए आवेदन किए हुए होते हैं। न्यायाधीश उन दोनों को 6 महिने एक साथ रह कर देखने के लिए वक्त देता है। प्रेम और संध्या इसी बीच एक दूसरे को जानने लगते हैं। प्रेम संध्या को इस प्रतियोगिता में भाग लेने के लिए तैयार कर लेता है। दोनों प्रतियोगिता में हिस्सा लेते हैं। जहाँ अन्य 9 प्रतियोगी आगे नहीं बढ़ पाते और धीरे धीरे कर प्रेम और संध्या आखिर तक पहुँच कर जीत जाते हैं।इस फिल्म के लिए संगीत अनु मलिक ने दिया है और बोल वरुण ग्रोवर ने लिखे हैं। मोनाली ठाकुर को गीत "मोह मोह के धागे" के लिए श्रेष्ठ गायिका का राष्ट्रीय फ़िल्म पुरस्कार मिला। वरुण ग्रोवर को भी इस गीत के लिए श्रेष्ठ गीतकार का राष्ट्रीय फ़िल्म पुरस्कार मिला।
सियालदह-बलिया एक्सप्रेस
सियालदाह-बलिया एक्सप्रेस भारतीय रेल की एक सामान्य मेल/एक्सप्रेस ट्रैन हैं जो सियालदह एवं बलिया के बीच चलती हैं। यह देश के दो प्रमुख राज्यों उत्तर प्रदेश एवं पश्चिम बंगाल को जोड़ती है।
बलिया-सियालदह एक्सप्रेस (13106) जो बलिया से सुबह के 8:55 में खुलती हैं १८ घंटे 40 मिनट का सफर तय करके सुबह के 3:35 में सियालदह पहुँचती हैं।
ई रेल से साभार
इसके विपरीत सियालदह से खुलने वाली 13105 सियालदह -बलिया एक्सप्रेस सियालदह से दिन के 13.20 खुलती हैं एवं बलिया सुबह के 6.10 बजे पहुँचती हैं। इरेल से साभार
लैब्नीज का सामान्य नियम
कैलकुलस में लैब्नीज का सामान्य नियम (general Leibniz rule) गुणन नियम (product rule) का सामान्यीकरण करता है। इसका नाम जर्मन गणितज्ञ लैब्नीज के नाम पर रखा गया है।
इस नियम के अनुसार, यदि "f" और "g" दो फलन हैं जो "n"-बार अवकलित किये जा सकते हैं , तो "fg" भी न-बार अवकलित किया जा सकता है तथा इसका "n"-वाँ अवकलज निम्नलिखित है-
जहाँ formula_2 द्विपद गुणांक (binomial coefficient) हैं।
इस सूत्र को गुणन नियम तथा गणितीय आगमन (mathematical induction) का प्रयोग करके सिद्ध किया जा सकता है।
नाइट्रोजन चक्र
भूमि तथा पौधों में विभिन्न विधियों द्वारा वायुमंडल की स्वतंत्र नाइट्रोजन का नाइट्रोजनीय यौगिकों के रूप में स्थिरीकरण और उनके पुनः स्वतंत्र नाइट्रोजन में परिवर्तित होने का अनवरत प्रक्रम नाइट्रोजन चक्र (नाइट्रोजन साईकिल) कहलाता है।
चौथ माता
, चौथ का बरवाड़ा राजस्थान के सवाई माधोपुर जिले के अंतर्गत आने वाला एक छोटा सा शहर है, माता जी का भव्य मंदिर इसी छोटे से शहर के शक्तिगिरी पर्वत पर बना हुआ है। चौथ माता हिन्दू धर्म की प्रमुख देवी मानी जाती है जो स्वयं माता पार्वती का ही एक रूप है। भारत का सबसे प्राचीन व सबसे सुप्रसिद्ध चौथ माता का मंदिर चौथ का बरवाड़ा शहर में स्थापित है जहाँ पर हर महीने की चतुर्थी पर लाखों दर्शनार्थी माता जी के दर्शन हेतु आते हैं। चौथ का बरवाड़ा शहर में हर चतुर्थी को स्त्रियाँ माता जी के मंदिर में माँ के दर्शन करने के बाद व्रत खोलती है एवं सदा सुहागन रहने आशीष प्राप्त करती है। करवा चौथ एवं माही चौथ पर माता जी के दरबार में लाखों की तादाद में दर्शनार्थी पहुँचते है जिससे छोटा सा चौथ का बरवाड़ा शहर माता जी के जयकारों से गुंजायमान रहता है। चौथ माता के स्त्रियों की भीड़ पुरुषों की अपेक्षा अधिक रहती है क्योंकि सुहाग के लिए सबसे उपयुक्त जगह माँ का दरबार जो जन जन की आस्था का केंद्र है।
चौथ का बरवाड़ा
चौथ माता व्रत की कहानी
सिरोही गाँव
सिरोही गाँव भारतीय राज्य राजस्थान के सवाई माधोपुर जिले की चौथ का बरवाड़ा तहसील में झोपड़ा ग्राम पंचायत के अंतर्गत आने वाला एक छोटा सा गाँव है, जो गलवा नदी के पास में बसा हुआ है।
रुआपेहू पर्वत
रुआपेहू पर्वत (), जिसे केवल रुआपेहू भी कहा जाता है, न्यूज़ीलैण्ड के उत्तर द्वीप के ताऊपो ज्वालामुखीय क्षेत्र के दक्षिणी छोर पर स्थित एक सक्रीय मिश्रित ज्वालामुखी (स्ट्रैटोवोल्केनो) है। यह ताऊपो झील के दक्षिणी तट से ४० किमी की दूरी पर टोंगारीरो राष्ट्रीय उद्यान () में विराजमान है। उत्तर द्वीप कि सभी हिमानियाँ (ग्लेशियर) इसी पर्वत की ढलानो पर स्थित हैं।
रुआपेहू दुनिया के सबसे सक्रीय ज्वालामुखियों में से एक है और न्यूज़ीलैण्ड का सबसे बड़ा ज्वालामुखी है। यह उत्तर द्वीप का सबसे ऊँचा बिन्दु है और इसके तीन प्रमुख शिखर हैं: २७९७ मीटर ऊँचा ताहूरांगी (), २७५५ मीटर ऊँचा ते हेउहेउ () और २७५१ मीटर ऊँचा पारेतेतातोंगा ()। इन शिखरों के दरमियान एक गहरा ज्वालामुखीय क्रेटर है जहाँ से समय-समय पर विस्फोट होता है। विस्फोटों के बीच के शान्त काल में इसमें पानी भरने से एक ज्वालामुखीय झील बन जाती है।
माओरी भाषा में 'रुआपेहू' का अर्थ 'विस्फोटों वाला गड्ढा' है।
रॉयल राजस्थान ऑन व्हील्स
रॉयल राजस्थान ऑन व्हील्स एक भारतीय पर्यटन लग्ज़री रेल है जो राजस्थान के अलावा विभिन्न राज्यों की सैर करवाती है। रॉयल राजस्थान ऑन व्हील्स को जनवरी 2009 में लाँच किया गया था जो अब तक चल रही है।
प्लान्टे जगत
प्लान्टे जगत (पादप जगत) मे वो सभी यूकर्योटिक जीव आते है जिनमें क्लोरोफिल होती है I जीवविज्ञान की उस शाखा जिसके अंतर्गत पादपो या पेड़ पोधों का अध्यन किया जाये उसे वनस्पति विज्ञानं या पादप विज्ञानं कहा जाता है I कारोलस लिनियस (Carolus Linnaeus) ने सभी संजीवो को प्लान्टे (Plante) एवं ऐनिमैलिया (animalia) जगत मे वर्गीकृत किया था I परन्तु सभी जीव इस वर्गीकरण के अंतर्गत नहीं आते थे इसलिए समय-समय पर जीवो के वर्गीकरण में कई परिवर्तन आये I साल १९६९ (1969) में आर. एच. व्हित्तकेर (R. H. Whittaker) ने पांच जगत वर्गीकरण की पद्दति प्रस्तवित की जो की आज भी मान्य है I जिसके अनुसार जीवधारियोंको पांच जगत में विभाजित किया गया, जो इस प्रकार से हैं: प्लान्टे किंगडम के अंतर्गत शैवाल, ब्रयोफईट, टेरिडोफाइट, और एंजियोस्पर्म आते है I
सारसोप
शहर –सोप गाँव चौथ का बरवाड़ा तहसील का प्रमुख गाँव है, इस गाँव में स्टेट बैंक ऑफ इंडिया की ब्रांच एटीएम सहित कार्यरत है तथा भारतीय डाक सेवा की शाखा-उपडाकघर भी स्थित है।
सरकारी विद्यालय- 1. राजकीय उच्च माध्यमिक विद्यालय 2. राजकीय बालिका माध्यमिक विद्यालय
निजी विद्यालय:- 1. ज्ञान ज्योति उच्च माध्यमिक विद्यालय 2. गुरुकुल उच्च प्राथमिक विद्यालय 3. अष्टभुजा इंग्लिश अकेडमी
1.श्री चारभुजा नाथ जी, 2.श्री रामचंद्र जी, 3.बाबा रामदेव जी, 4.गोपीनाथ जी, 5.वीर तेजाजी, 6.हनुमान जी, 7.काला ग्वाल जी, 8.चामुण्डा माता जी, 9.हीरामन बाबा
सरपंच-श्रीमती मन्नी देवी मीणा, उपसरपंच-श्री कृष्ण मुरारी जैन (बन्टी), पंचायत समिति सदस्य-श्री दुर्गालाल मीणा, पटवारी-श्री जितेन्द्र कुमार बैरवा
2011 की जनगणना के अनुसार सारसोप की कुल जनसंख्या 5356 है जिसमें से 2729 पुरुष और 2627 महिलायें हैं।
ताऊपो झील
ताऊपो झील () न्यूज़ीलैण्ड की सबसे बड़ी झील है। यह उस देश के उत्तर द्वीप पर स्थित है और ६१६ वर्ग किमी का सतही क्षेत्रफल रखती है। तुलना के लिये भारत की सबसे बड़ी मीठे पानी की झील वुलर झील है जो बारिश के मौसम में अपने सबसे विशाल रूप में भी केवल २६० वर्ग किमी तक ही पहुँचती है। यह २६,५०० वर्ष पहले हुए एक महाज्वालामुखी विस्फोट द्वारा बनाए गए क्रेटर में पानी एकत्रित होने के कारण बनी थी। न्यूज़ीलैण्ड की आदिवासी माओरी जनजाति के लिये इस झील का पारम्परिक व धार्मिक महत्व है। न्यूज़ीलैण्ड की सबसे लम्बी नदी, वायकाटो नदी भी इसी झील से उभरती है।
दक्षिणी ऐल्प्स
दक्षिणी ऐल्प्स () न्यूज़ीलैण्ड के दक्षिण द्वीप के बीच से गुज़रने वाली एक पर्वतमाला है। उत्तर-दक्षिण दिशा में चलने वाली इस श्रंखला में न्यूज़ीलैण्ड का सबसे ऊँचा पर्वत, ३,७२४ मीटर लम्बा कुक पर्वत (, जिसे आओराकी भी कहते हैं) स्थित है। इसके अलावा इसी पर्वतमाला में १६ अन्य ३,००० मीटर से ऊँचे शिखर भी मौजूद हैं। इस श्रंखला में हज़ारों हिमानियाँ (ग्लेशियर) भी हैं।
आओराकी / कुक पर्वत
कुक पर्वत, जिसे माओरी भाषा में आओराकी भी कहा जाता है, न्यूज़ीलैण्ड का सबसे ऊँचा पर्वत है। ३,७२४ मीटर लम्बा यह पर्वत उस देश के दक्षिण द्वीप की दक्षिणी ऐल्प्स नामक पर्वतमाला में स्थित है। इसके तीन मुख्य शिखर है, जिन्हें निचला शिखर, मझला शिखर और ऊँचा शिखर कहा जाता है। पर्वत के पूर्व में तस्मान हिमानी (ग्लेशियर) और पश्चिम में हुकर हिमानी स्थित है। सन् २०१४ तक इसकी लम्बाई ३,७५४ मीटर समझी जाती थी लेकिन उस वर्ष किये गये मापन के अनुसार इसकी वास्तविक ऊँचाई ३,७२४ मीटर निकली।
माओरी भाषा
माओरी भाषा (अंग्रेज़ी: ; माओरी: , ते रेओ) न्यूज़ीलैण्ड में बोली जाने वाली एक पॉलिनीशियाई भाषा है।
माओरी में केवल २० अक्षर हैं। इसमें 'स', 'ल', 'ब', 'ग', 'श', 'ज', 'च', आदि जैसी कई ध्वनियाँ नहीं हैं। माओरी को रोमन लिपि में लिखा जाता है। इसके दो अक्षर वास्तव में द्वि-अक्षर हैं।
सुंधा माता मंदिर
सुंधा माताजी का मन्दिर लगभग 900 वर्ष के करीब पुराना है जो ऊँची पहाड़ी पर बसा है इसमें "माँ सुंधा" की मूर्ति स्थापित है यह जालौर ज़िले के भीनमाल ,सुंधा में स्थित है।  राजस्थान का पहला रोपवे यहा लगा हुआ है।  सुंधा माता जी का मदिर लगभग 850 मीटर उँचाई पर स्थित हैं।
यह मन्दिर सफेद रंग के संगमरमर पत्थर से बनाया गया है, आबु के दिलवाड़ा मंदिर जैसा दिखता है ,मन्दिर में माँ चामुण्डा देवी की मूर्ति भी है। पर्वत पर कई धर्मशाला इनमे सबसे बड़ी क्षत्रिय माली सैनी धर्मशाला है
लग्रान्ज बहुपद
लग्रान्ज बहुपदों (Lagrange polynomials) का उपयोग संख्यात्मक विश्लेषण (numerical analysis) में होता है।
माना "k" + 1 बिन्दुओं का निम्नलिखित समुच्चय दिया हुआ है
जहाँ सभी "x" एक दूसरे से भिन्न हैं, तो निम्नलिखित अंतर्वेशी बहुपद (interpolating polynomial) लग्रानज बहुपद कहलाता है-
जहाँ आधार बहुपद निम्नलिखित है-
माना फलन formula_4 पर कुछ बिन्दु लेते हैं,
इन ५ बिन्दुओं के लिये अन्तर्वेशन बहुपद ४ घात का होगा।
आधार बहुपद निम्नलिखित हैं-
इस प्रकार, निम्नलिखित अन्तर्वेशन बहुपद प्राप्त होता है-
जड़त्व
किसी वस्तु का वह गुण जो उसकी गति की अवस्था में किसी भी प्रकार के परिवर्तन का विरोध करता है, जड़त्व कहलाता है। 'गति की अवस्था में परिवर्तन' का मतलब है - उसकी चाल में परिवर्तन, उसकी गति की दिशा में परिवर्तन, या चाल और दिशा दोनों में परिवर्तन। दूसरे शब्दों में, जड़त्व ही वह गुण है जिसके कारण वस्तु बिना दिशा बदले, एक सरल रेखा में, समान वेग से चलती रहती है। जड़त्व का माप द्रव्यमान होता हैं। अगर किसी वस्तु का द्रव्यमान अधिक है तो उस वस्तु की गति का प्रतिरोध भी अधिक होगा।
इसे न्यूटन के गति का प्रथम नियम भी कहा जाता है।
२०००० वरुण
२०००० वरुण () हमारे सौर मण्डल के काइपर घेरे में स्थित एक खगोलीय वस्तु है। अंतर्राष्ट्रीय खगोलीय संघ के नियमों के तहत यदी ग्रह से छोटी कोई वस्तु इतना द्रव्यमान रखती हो कि स्वयं को गोलाकार कर सके तो उसे बौना ग्रह का दर्जा दिया जाता है। २०००० वरुण पृथ्वी से इतना दूर है कि उसका आकार सही रूप से अनुमानित नहीं हो पाया है, इसलिये यह ज्ञात​ नहीं कि यह बौना ग्रह है या नहीं। फिर भी अधिकतर खगोलशास्त्रियों का अनुमान है कि और जानकारी मिलने पर अंततः यह बौना ग्रह ही निकलेगा।
२०००० वरुण का नाम हिन्दु धर्म के देवता वरुण पर रखा गया था।
२०००० वरुण सूरज से लगभग ४३ खगोलीय इकाईयों (यानि क़रीब ६ अरब किमी) की दूरी पर है, जो एक और सम्भवित बौना ग्रह, ५०००० क्वावार से मिलता-जुलता है हालांकि क्वावार की कक्षा (ऑरबिट) अधिक अंडाकार है और २०००० वरुण की गोल है। इसे सूरज की एक परिक्रमा पूरा करने में लगभग २८३ वर्ष लग जाते हैं, और यह भी क्वावार से मिलता-जुलता काल है।
२०००० वरुण तेज़ी से अपने अक्ष (ऐक्सिस) पर घूर्णन (रोटेशन) कर रहा है, जिस से यह अपने ध्रुवों पर थोड़ा-सा पिचका हुआ है। जहाँ पृथ्वी एक घूर्णन पूरा करने में २४ घंटे लगाती है, वहाँ २०००० वरुण एक घूर्णन केवल ६.३४ घंटों में पूरा कर लेता है। २०००० वरुण के अलावा, एक और बौना ग्रह हउमेया भी तेज़ी से घूर्णन करने के कारण पिचका हुआ मिला है। २०००० वरुण के व्यास (डायामीटर) पर सही मापन सम्भव नहीं हो पाया है और इसके अंदाज़े ५०० किमी से लेकर १,०६० किमी तक लगाए जाते हैं। तुलना के लिये हमारे चंद्रमा का व्यास लगभग ३,४७५ किमी है।
खड़िया विद्रोह
तेलंगा खड़िया के नेतृत्व में खड़िया विद्रोह 1880 में हुआ। यह आंदोलन अपनी माटी की रक्षा के लिए शुरू हुआ। जंगल की जमीन से अंग्रेजों को हटाने के लिए युवा वर्ग को गदका, तीर और तलवार चलाने की शिक्षा दी गई। तेलंगा की पत्नी रत्नी खड़िया ने हर मोर्चे पर पति का साथ दिया। रत्नी ने कई जगह अकेले ही नेतृत्व संभालते हुए अंग्रेजों से लोहा लिया। 23 अप्रैल 1880 को अंग्रेजों के दलाल बोधन सिंह ने गोली मारकर तेलंगा खड़िया की हत्या कर दी। उनकी हत्या के बाद रत्नी खड़िया ने पति के अधूरे कार्यां को पूरा किया। वह अपनी सादगी, ईमानदारी और सत्यवादिता से लोगों में जीवन का संचार करती रहीं।
तेलंगा खड़िया ने अंग्रेजी हुकूमत को नकार दिया था। उन्होंने कहा- जमीन हमारी, जंगल हमारे, मेहनत हमारी, फसलें हमारी, तो फिर जमींदार और अंग्रेज कौन होते हैं हमसे लगान और मालगुजारी वसूलने वाले। अंग्रेजों के पास अगर गोली-बारूद हैं, तो हमारे पास भी तीर-धनुष, कुल्हाड़ी, फरसे हैं। बस क्या था, आदिवासियों की तेज हुंकार से आसमान तक कांप उठा। तेलंगा ने जोड़ी पंचैत संगठन की स्थापना की। यह एक ऐसा संगठन था, जिसमें विद्रोहियों को तमाम तरह की युद्ध विद्याओं समेत रणनीति बनाने का प्रशिक्षण दिया जाता था। रणनीतिक दस्ता युद्ध की योजनाएं बनाता और लड़ाके जंगलों, घाटियों में छिपकर गुरिल्ला युद्ध करते।
अब हर गांव में जोड़ी पंचैत बनने लगे। अखाड़े में युवा युद्ध का अभ्यास करने लगे। हर जोड़ी पंचैत एक दूसरे से रणनीतिक तौर पर जुड़े थे। संवाद और तालमेल बेहद सुलझा हुआ था। जमींदारों के लठैतों और अंग्रेजी सेना के आने के पहले ही उसकी सूचना मिल जाती थी। विद्रोही सेना पहले से ही तैयार रहती और दुश्मनों की जमकर धुनाई करती। तेलंगा ने छोटे स्तर पर ही सही, मगर अंग्रेजों के सामानांतर सत्ता का विकल्प खोल दिया था। तेलंगा ने लड़ाई की शुरूआत मूरगू गांव से की, जहां 09 फरवरी 1806 ई. को उसका जन्म हुआ था। अधिकतर गांव जमींदारी और अंग्रेजी शोषण से पीडि़त थे। इसलिए विद्रोहियों को ग्रामीणों का भारी समर्थन मिल रहा था। गुरिल्ला युद्ध में दुश्मनों को पछाड़ने के बाद विद्रोही जंगलों में भूमिगत हो जाते। तेलंगा जमींदारों और अंग्रेजी शासन के लिए खौफ बन चुका था। उसे पकड़ने के लिए इनाम का जाल फेंका गया। कई लोग लालच में पड़ गए और गुप्त सूचना पर तेलंगा को कुम्हारी गांव में बैठक करते हुए बंदी बना लिया गया। लोहरदगा में मुकदमा चला और तेलंगा को चैदह साल कैद की सजा सुनाई गई।
चैदह साल बाद जब तेलंगा जेल से छूटा, तो उसके विद्रोही तेवर और भी तल्ख हो गए। विद्रोहियों की दहाड़ से जमींदारों के बंगले कांप उठे। जोड़ी पंचैत फिर से जिन्दा हो उठा और युद्ध प्रशिक्षणों का दौर शुरू हो गया। बसिया से कोलेबिरा तक विद्रोह की लपटें फैल गईं। बच्चे, बूढ़े, महिलाएं, हर कोई उस विद्रोह में भाग ले रहा था। तेलंगा जमींदारों और सरकार के लिए एक भूखा बूढ़ा शेर बन चुका था। दुश्मन के पास एक ही रास्ता था- तेलंगा को मार गिराया जाए। 23 अप्रैल 1880 को तेलंगा समेत कई प्रमुख विद्रोहियों को अंग्रेजी सेना ने घेर लिया। तेलंगा गरजा- हिम्मत है तो सामने आकर लड़ो। कहते हैं तेलंगा की उस दहाड़ से इलाका थर्रा गया था।  युद्ध कौशल से प्रशिक्षित विद्रोहियों से सीधी टक्कर लेने की हिम्मत दुश्मन में नहीं थी। सिपाही बेधन सिंह ने झाडि़यों में छिपकर तेलंगा की पीठ पर गोली चला दी। बेहोश तेलंगा के पास आने की भी हिम्मत दुश्मनों में नहीं थी। मौके का फायदा उठाकर विद्रोही तेलंगा को ले जंगल में गायब हो गए। तेलंगा फिर कभी नजर नहीं आए। खडि़या लोकगीतों में आज भी तेलंगा जीवित हैं।
रॉबर्ट फ्रॉस्ट
रॉबर्ट ली फ्रॉस्ट (२६ मार्च १८७४ - २९ जनवरी १९६३) एक अमेरिकी कवि थे। उनकी रचनाएं अमेरिका में प्रकाशित होने से पहले इंग्लैंड में प्रकाशित हो चुकी थीं। ग्रामीण जीवन के यथार्थपूर्ण चित्रण और अमेरिकी देशज भाषा पर अधिकार की वजह से उन्हें साहित्य जगत मेंं बहुत सम्मान मिला। उनकी गिनती बीसवीं सदी के लोकप्रिय और समीक्षकों द्वारा सम्मानित कवि के रूप में की जाती है। फ्रॉस्ट को उनके लेखन के लिए ढेर सारे सम्मान मिले। सिर्फ कविता लेखन के लिए ही फ्रॉस्ट को चार बार पुलित्ज़र पुरस्कार से सम्मानित किया गया। रॉबर्ट फ्रॉस्ट का जन्म संयुक्त राज्य अमेरिका के कैलिफोर्निया राज्य के सैन फ्रांसिस्को शहर में हुआ था। फ्रॉस्ट के पिता एक शिक्षक थे जो बाद में सैन फ्रांसिस्को एक सांध्य दैनिक अखबार के संपादक हो गए। उन्होंने सैन फ्रांसिस्को के टैक्स कलेक्टर के लिए भी आवेदन किया था लेकिन उन्हें सफलता नहीं मिल सकी। पिता की असमय मृत्यु का बाद फ्रॉस्ट अपने दादा के पास मेसाचुसेट्स आ गए जहां उनकी शिक्षा-दीक्षा हुई। हालांकि बतौर लेखक फ्रॉस्ट की पहचान आंचलिक या ग्राम्य भाषा के लेखक के रूप में हुई लेकिन उनकी परवरिश शहर में हुई थी। फ्रॉस्ट ने अपने पिता की तरह ही शुरुआत में एक शिक्षक के रूप में अपना करियर शुरू किया लेकिन जल्द ही समझ गए कि उनका क्षेत्र स्वतंत्र लेखन है।
अमेरिकी समीक्षक रेंडल जेरेल ने फ्रॉस्ट की रचनाओं के बारे में लिखा था कि फ्रॉस्ट बीसवीं सदी के महान अमेरिकी कवि थे। वे महान जीवन मूल्यों वाले लेखक थे। जिस तरीके के उन्होंने आम इंसान के जीवन को सहजता से चित्रित किया था वो अन्य रचनाकारों के लिए दुष्कर कार्य था। उनकी भाषा का प्रवाह इतना सहज था कि उनके नाटकों में संवाद सजीव हो उठते थे। फ्रॉस्ट ने मूलत: कविताएं और नाटक लिखे जिनमें प्रमुख रचनाएं हैं:रॉबर्ट फ्रॉस्ट को साहित्य के नोबल पुरस्कार के लिए 31 बार नामांकित किया गया। तो वहीं जून 1922 में वेरमोंत के लीग ऑफ वुमन्स क्लब ने फ्रॉस्ट को पोएट लॉरेट ऑफ वेरमोंत चयनित किया, जिसका न्यू यॉर्क टाइम्स के संपादकीय में विरोध किया गया। हालांकि 22 जुलाई 1961 को राज्य विधायिका द्वारा प्रस्ताव पास करके एक विधेयक के जरिए फ्रॉस्ट को "पोएट लॉरेट ऑफ वेरमोंत" घोषित कर दिया गया। इसके अलावा फ्रॉस्ट को काव्य लेखन के लिए कुल चार बार पुलित्ज़र पुरस्कार से सम्मानित किया गया।
सल्फ़र ऑक्साइड
सल्फ़र ऑक्साइड सल्फ़र और ऑक्सीजन के मिश्रण वाले यौगिकों में से किसी एक को निरुपित करता है, उदाहरण के लिए SO, SO, SO, SO, SO, SO, आदि।
सल्फ़र ऑक्साइड (SO) निम्न में से कोई एक अथवा अधिक के लिए प्रयुक्त होता है:
ऊष्मीय दक्षता
ऊष्मीय ऊर्जा प्रयोग करने वाले उपकरणों (उदाहरण के लिये, अन्तर्दहन इंजन, वाष्प-टरबाईन, वाष्प-इंजन, धमन-भट्ठी, बॉयलर और रेफ्रिजिरेटर आदि ) की दक्षता मापने के लिए ऊष्मीय दक्षता (थर्मल एफिसिएन्सी) का उपयोग किया जाता है। दूसरे शब्दो में कहा जा सकता है कि उपकरण में ऊर्जा का स्थानान्तरण कितनी अच्छी तरह से किया जा पा रहा है, इसकी माप उसकी दक्षता के द्वारा किया जाता है।
सामान्यतः किसी भी निकाय के सन्दर्भ में, उपयोगी आउटपुट ऊर्जा और इनपुट ऊर्जा के अनुपात को ऊर्जा दक्षता कहते हैं। जब ऊष्मीय ऊर्जा की बात करते हैं तब किसी युक्ति को दी गयी ऊष्मीय ऊर्जा या उस युक्ति द्वारा खपत की गयी कुल ऊर्जा formula_1 उसका इनपुट होता है जबकि वांछित आउटपुट, उस युक्ति द्वारा किया गया यांत्रिक कार्य formula_2, या formula_3, या दोनों होते हैं। हम जानते हैं कि ऊर्जा वैसे ही नहीं मिलती, उसका कुछ न कुछ वित्तीय मूल्य होता है , अतः ऊष्मीय दक्षता की सामान्य परिभाषा निम्नलिखित है-
ऊष्मागतिकी के प्रथम नियम के अनुसार, आउटपुट ऊर्जा कभी भी इनपुट ऊर्जा से अधिक नहीं हो सकती। अतः
सामान्य रूप से किसी उपकरण में ऊर्जा की खपत का अनुपात उसके द्वारा उत्पादित बल (कार्य) की तुलना में कितना है इसको इस तरह से समझा जा सकता है कि किसी अंतर्दहन इंजन में ईंधन (पेट्रोल या डीजल ) जलता है तो उससे न केवल जेनरेटर चल कर बिजली बनती है बल्कि इस प्रक्रिया में इंजन चलाने के लिए इंधन को जलाया जाता है जिससे इंजन चलेन के साथ जो गर्मी पैदा होती है वह भी उसके एक उत्पाद के रूप में उत्पन्न होती है, यह गर्मी जितनी अधिक होगी उतना ही बिजली बनाने की क्षमता को कम करेगी।
इस प्रकार उर्जा का उत्पादन किसी भी प्रकार से जलाये गए ईंधन से किसी प्रकार भी अधिक नहीं हो सकता है। यदि इसे अनुपात में व्यक्त किया जाये तो तापीय-क्षमता 0%से 100% के बीच रहेगी, किन्तु अनेक प्रकार की अक्षमताओ, जैसे- घर्षण, ताप-हानि आदि के कारण यह क्षमता 100% नहीं होती। उदहारण के लिए पेट्रोल-इंजन 25% दक्षता पर कार्य करते है, जबकि कोयले से चलने वाले बड़े बिजली घर 40% क्षमता तक बिजली बनाते है, और बड़े डीजल इंजन अधिकतम 51.7% तक उत्पादन करने में सक्षम हैं।
गैलिलियो रूपांतरण
भौतिकी में गैलिलियो रूपांतरण (Galilean transformation) का उपयोग दो रिफरेंस फ्रेम के बीच निर्देशांकों को बदलने में किया जाता है।
१०१९९ करिक्लो
१०१९९ करिक्लो () हमारे सौर मंडल का सबसे बड़ा ज्ञात किन्नर (हीन ग्रह) है। यह शनि और अरुण (युरेनस) की कक्षाओं (ऑरबिटों) के बीच में सूर्य की परिक्रमा करता है। करिक्लो की खोज सन् १९९७ में हुई थी। २०१४ में खगोलशास्त्रियों ने करिक्लो के इर्द-गिर्द दो छल्लों की खोज की घोषणा करी। इन छल्लों का नाम ओइयापोक () और चुई () रखा गया।
करिक्लो का व्यास (डायामीटर) लगभग २५० किमी (१६० मील) है। तुलना के लिये हमारे चंद्रमा का व्यास लगभग ३,४७५ किमी है, यानि करिक्लो से लगभग १३ गुना बड़ा। फिर भी, करिक्लो हमारे सौर मंडल का सबसे बड़ा ज्ञात किन्नर (हीन ग्रह) है।
पाँवडेरा
चौथ का बरवाड़ा तहसील का छोटा सा गाँव है, सामान्य जातियों वाला गाँव है जिसमें मीणा जाति बहुत कम निवास करती है ! यहाँ पर सर्विस मेन व बिजनैस मेन भी खूब है इस गाँव में सभी जातिया बिना किसी भेदभाव के स्वतंत्र पूर्वक निवास करती है सभी लोग मिलजुल कर एक दूसरे का सहयोग करते हैं यहाँ पर गुर्जर जाति व पुर्विया जाति अधिक मात्रा में निवास करती है इसके अलावा यहाँ और भी जातिया निवास करती है जो निम्न प्रकार है :- 1. कुशवाह  2. कुमावत 3. प्रजापत 4. ब्राह्मण 5. मुसलमान 6. बैरवा और सैन,कोली,जाट,खाती,भी कम मात्रा में है
रुक जाना नहीं
रुक जाना नहीं एक भारतीय हिन्दी धारावाहिक है, जो स्टार प्लस पर 19 दिसम्बर 2011 से 23 नवम्बर 2012 तक चला। इसका निर्देशन संतराम वर्मा ने किया है। इसके निर्माता कमल पांडे, परेश रावल, हेमल ठक्कर और स्वरूप सम्पत हैं।
सांची अपने परिवार के साथ वाराणसी में आती है, वहाँ वह महाविद्यालय में पढ़ने जाती है। वहाँ उसके सामने कई प्रकार की मुश्किलें आती हैं। लेकिन वह सभी का सामना करती है। एक दिन वह इन्दु से मिलती है। इन्दु उससे प्यार करने लगता है। वह उससे शादी करना चाहता है, इसलिए वह उसे और उसके परिवार को शादी के लिए तंग करता है। साँची शादी और इन्दु से बचने के लिए कई तरकीब आजमाती है। एक दिन इन्दु शादी के लिए उसके परिवार को मनवाने के लिए उसके घर आता है। वो सभी मान जाते हैं। साँची एक पंडित को यह कहकर लाती है की वह इस तरह से कुंडली देखे की यह शादी न हो। वह कहता है की यदि शादी हुई तो लड़के की माँ की मृत्यु हो जाएगी। लेकिन यह भी कुछ काम नहीं आ सका। उसके बाद साँची अगले दिन बहुत छोटे छोटे कपड़े पहन कर महाविद्यालय जाती है। इससे इन्दु क्रोधित हो जाता है। इसके बाद वह साँची को अच्छे कपड़े खरीदने बोलता है। लेकिन साँची उसे उल्टा सीधा कहती है। थोड़ी ही दूर में कुछ लड़के उसे छेड़ने लगते हैं। यह देख इन्दु उन लड़कों की पिटाई कर देता है। इसके बाद वह लड़के भाग जाते हैं।
भगवतगढ़
भगवतगढ़ (Bhagwatgarh) भारत के राजस्थान राज्य के सवाई माधोपुर ज़िले में स्थित एक गाँव है।
यह सवाई माधोपुर नगर से 25 किलोमीटर दूर स्थित है, जो कि खण्डार विधानसभा क्षेत्र के अंतर्गत आता है। चौथ का बरवाड़ा के बाद खण्डार विधानसभा क्षेत्र का द्वितीय सबसे बड़ा कस्बा भगवतगढ़ है। यहाँ के अरणेश्वर महादेव के सप्त कुंड पिकनिक मनाने के लिए बहुत खूबसूरत जगह है, यहाँ पर श्री केशवराय जी भगवान का भी प्रसिद्ध मंदिर है। भगवतगढ़ कसबे के चारो कोनो पर चार बावड़ियां व् चार ही बालाजी के मंदिर स्थित हैं, जो कि अपने आप में अनूठा है। भगवतगढ़ शहर सवाई माधोपुर जिले का प्राचीन काल से सैठाना क्षेत्र रहा है, यहाँ पर भगवतगढ़ का किला है, जिसके कारण ही इस शहर का नाम भगवतगढ़ पड़ा है। यह कस्बा टोंक-सवाई माधोपुर लोकसभा क्षेत्र के अंतर्गत आता है। भगवतगढ़ शहर सवाई माधोपुर जिले की चौथ का बरवाड़ा पंचायत समिति व तहसील का दूसरा सबसे बड़ा शहर तो है ही साथ में सबसे प्राचीन शहर भी यही है। भगवतगढ़ क्षेत्र के आसपास के गाँवों में झोंपड़ा, लोरवाड़ा, बंधा, जटवाड़ा, जौंला आदि मुख्य गाँव है। भगवतगढ़ शहर से सबसे अधिक जरूरते पूरी करने वाले गाँवों में झोंपड़ा गाँव मुख्य है, झोंपड़ा गाँव के अलावा सिरोही, बंधा, लोरवाड़ा, जटवाड़ा, जौंला, क्यावड़, आदलवाड़ा, गिरधरपुरा, त्रिलोकपुरा, सहरावता, राठौद, कराड़ी, दोबड़ा आदि गाँव आते हैं।
हॉलिडे इन गोवा
हॉलिडे इन गोवा, एक पांच सितारा होटल है जो हॉलिडे इन् समूह का हैं। यह होटल दक्षिण गोवा के सुरम्य मोबोर समुद्र तट पर स्थित है एवं यहाँ से बीच (समुद्र तट) काफी नजदीक हैं। हॉलिडे इन् गोवा, पारंपरिक गोवा और समकालीन वास्तुकला का एक अनूठा मिश्रण है।
यह होटल डाबोलिम अंतर्राष्ट्रीय हवाई अड्डे से 45 मिनट की दूरी पर स्थित है और मडगांव रेलवे स्टेशन से १७ किलोमीटर की दूरी पर हैं। इसलिए यह होटल आदर्श रूप से गोवा में आराम और छुट्टी बिताने लिए सर्वश्रेस्ठ जगह है। यहाँ पर कई देशी और विदेशी पर्यटक छुट्टी मनाने के लिए आते है।
इस होटल का प्लस पॉइंट यहाँ से समुद्र तट का काफी नजदीक होना है। इसलिए इस होटल में मेहमानों का ताँता लगा रहता हैं। रचनात्मक सेटिंग्स, पेशेवर सेवा और शानदार व्यंजनों के साथ दावत आपके ठहरने के अनुभव को अविस्मरणीय बनाते हैं। यहा पर थाई चिकित्सा और आयुर्वेदिक उपचार में लिप्त हो कर आप मन शरीर में नई ऊर्जा का संचार कर सकते हैं।
इस होटल में 203 कमरे हैं जो बेहतरीन आंतरिक साज साज का उद्धरण पेश करते है। इन कमरों में सारे आधुनिक सुविधाएं मौजूद हैं। जो मेहमानो को ध्यान में रखते हुए बनाये गए हैं। इन कमरों के बालकनी से आप समुद्र/पूल/गार्डन का नजारा ले सकते हैं।  यहाँ निम्नलिखित प्रकार के कमरे उपलब्ध हैं। जो बेहद ही सुरुचि पूर्ण ढंग से डिज़ाइन किये गए है।
इन वातानुकूलित कमरों से पूल /गार्डन/समुद्र (आंशिक) नजारा ले सकते हैं। इन कमरों में डबल बेड, वार्डरोब एवं बैठने की व्यवस्था हैं। अटैच्ड बाथरूम में बाथ टब भी लगे हुए हैं। यहाँ पर रेफ्रेश्मेंट्स के लिए मिनी बार , चाय /कॉफ़ी मेकर भी है। अन्य सुविधाओं में टी वी , फ़ोन एवं इलेक्ट्रॉनिक सेफ हैं।
यहाँ के डीलक्स कमरों से पूल/गार्डन/समुद्र का पूर्ण नजारा ले सकते है। इन वातानुकूलित कमरों में बड़ी डबल बेड, काम करने के लिए डेस्क, कॉफी टेबल, बैठने की व्यवस्था है। इन कमरों में चाय/कॉफी मेकर और एक मिनी बार की भी व्यवस्था हैं। अन्य सुविधाओं में टीवी, फ़ोन एवं इलेक्ट्रॉनिक सेफ हैं।
यहाँ के पूल व्यू कमरों से पूल /गार्डन/समुद्र (आंशिक) नजारा ले सकते हैं। इन वातानुकूलित कमरों में बड़ी डबल बेड, काम करने के लिए डेस्क, कॉफी टेबल, बैठने की व्यवस्था है। इन कमरों में चाय/कॉफी मेकर और एक मिनी बार की भी व्यवस्था हैं। अन्य सुविधाओं में टीवी, फ़ोन एवं इलेक्ट्रॉनिक सेफ हैं।
यहाँ पर खान पान की बहुत ही उचस्तरीय व्यवस्था हैं। यहाँ के रेस्टोरेंट्स में मन को तृप्त कर देने वाले व्यंजन परोसे जाते हैं यहाँ पर निम्न लिखित रेस्त्रां हैं। मार्डी ग्रास - 24 घंटे की कॉफी शॉप, यह बेहद लजीज गोवा, महाद्वीपीय और भारतीय भोजन उपलब्ध कराता हैं। व्हिसपरस ऑफ़ दा ओरिएंट - सुदूर पूर्व की प्रामाणिक व्यंजनों की सेवा। फिग & ओलिव: भूमध्यसागरीय व्यंजनों के लिए प्रसिद्ध एवं समुद्र को देखता हुआ रेस्तरां। ग्रिल- समुद्र तट रेस्तरां, समुद्री भोजन एवं गोवा और यूरोपीय व्यंजन के लिए प्रसिद्ध।  सनडाउनर बार: कॉकटेल और शराब के लिए प्रसिद्ध।
सच का सामना
सच का सामना एक भारतीय हिन्दी कार्यक्रम है। यह स्टार प्लस पर 15 जुलाई 2009 से शुरू हुआ। इसका दूसरा संस्करण लाइफ ओके पर 18 दिसम्बर 2011 में शुरू हुआ। कुल 48 प्रकरण के बाद यह समाप्त हो गया। इसके प्रस्तोता राजीव खंडेलवाल थे।
चतरपुरा, टोंक
ग्राम चतरपुरा में राज्य सरकार द्वारा एव विद्यालय कार्यरत है,
हयात रीजेंसी, कोलकाता
हयात रीजेंसी कोलकाता, साल्ट लेक सिटी, कोलकाता भारत में स्थित एक पांच सितारा लक्जरी होटल है। हयात रीजेंसी कोलकाता, शहर के अन्य भागों से अच्छी तरह से जुड़ा हुआ है। नेताजी सुभाष चंद्र बोस अंतर्राष्ट्रीय/घरेलू हवाई अड्डा यहाँ से 13 किलोमीटर एवं हावड़ा रेलवे स्टेशन करीब 7 किलोमीटर की दूरी पर है। यहाँ से अन्य प्रसिद्ध पर्यटक स्थल हावड़ा ब्रिज, अलीपोरे जू एवं कालीघाट भी काफी नजदीक हैं। एमपी बिरला प्लैनेटेरियम यहाँ से 10 किलोमीटर की दूरी पर हैं। 6.5 एकड़ क्षेत्र में फैला यह होटल एक सम्पूर्ण लक्जरी होटल है। होटल में 233 कमरे और 13 सुइट्स, विशेष रेस्तरां, एक व्यायामशाला, स्क्वैश और टेनिस कोर्ट, और एक सुन्दर पूल के साथ एक स्पा भी है। यह होटल में 10 अगस्त 2002 को बिधाननगर में (वर्तमान में यह साल्ट लेक सिटी के रूप में जाना जाता है) खोला गया था बिधाननगर भारत के पश्चिम बंगाल में एक योजनानुसार बनाया गया सॅटॅलाइट शहर हैं। जो कोलकाता, (पश्चिम बंगाल ) राज्य की राजधानी की बढ़ती जनसंख्या को समायोजित करने के लिए 1958 और 1965 के बीच विकसित किया गया था।
शानदार परिदृश्य एवं खूबसूरत तरीके से बनाये गए बगीचों के बीच बना हयात रीजेंसी कोलकाता आराम करने और मानसिक शांति के लिए बेहतरीन जगह है। यहा पर रुकने वाले मेहमान बोर्डरूम / निजी कार्यस्थानों, उच्च गति के इंटरनेट, ट्रैवल डेस्क, 24 घंटे कक्ष सेवा और मालिश सेवाओं का लाभ उठा सकते हैं। इस होटल में मीटिंग या सम्मलेन आयोजित करने की भी सुविधा उपलब्ध हैं। यहाँ पर टेनिस एवं स्क्वाश कोर्ट्स एवं जॉगिंग ट्रैक भी हैं जहा पर आप आराम से आउटडोर एक्टिविटीज का आनंद ले सकते हैं।
हयात रीजेंसी कोलकाता के कमरे आरामदायक एवं उच्चस्तरीय सुविधाओं के साथ लैश हैं। यहा के कमरे की आंतरिक सज्जा काफी सुरुचिपूर्ण हैं एवं मलेशियाई सागौन फर्श, टेक्सचरड दीवारों इनकी विशेषतायें हैं। यहा के कमरों में मिलने वाली सुविधाओं में हेअर ड्रायर, मिनी बार, 25 "केबल / उपग्रह टेलीविजन, दोहरी लाइन टेलीफोन, डीवीडी अनुरोध पर, व्यक्तिगत वातानुकूलन नियंत्रण और कॉफी मेकर हैं।
7 तल्लों वाले इस होटल में 233 कमरे एवं 13 सुइट्स हैं। यहा के रेस्टोरेंट्स में गुच्ची, ल कसने एवं 24 घंटे चलने वाला वाटर साइड Café हैं। यहा के स्टाफ काफी नम्र हैं एवं आपकी मदद को हमेशा तत्पर रहते हैं यह इस होटल की विशेषता इस होटल में रुकना किसी राजकीय अहसास से काम नहीं होता है इस होटल की अपनी एक विशिस्ट पहचान हैं।
इस होटल का वेबसाइट https://web.archive.org/web/20080705144525/http://www.kolkata.regency.hyatt.com/
हैदराबाद (बहुविकल्पी)
हैदाराबाद से तात्पर्य निम्नलिखित से हो सकता है:
खोया हीन ग्रह
खोया हीन ग्रह (Lost minor planet) एक ऐसा हीन ग्रह होता है जो खगोलशास्त्रियों द्वारा देखा गया हो लेकिन इतने कम समय के लिये कि उसकी कक्षा (ऑरबिट) ठीक से ज्ञात​ होने से पहले ही वह लुप्त होकर किसी अज्ञात​ स्थान पर चला गया हो। ऐसे खोये हीन ग्रह कभी-कभी बाद में फिर मिल जाते हैं लेकिन कभी-कभी दशकों तक फिर नहीं मिल पाते। अक्सर हीन ग्रहों की कक्षाएँ बड़े ग्रहों की तुलना में बेढंगी होती हैं जिससे उनके दृष्टि से ग़ायब​ हो जानी की सम्भावना अधिक रहती है। कुछ वैज्ञानिकों ने अनुमान लगाया है कि लगभग आधे ज्ञात हीन ग्रह खोये जाते हैं। कुछ के अनुसार अंदाज़ा है कि डेढ़ लाख (१,५०,०००) से अधिक हीन ग्रह इस समय खोये हुए हैं।
१८६२ अपोलो () एक क्षुद्रग्रह (ऍस्टरोयड) है जिसे सन् १९३२ में कार्ल रायनमुथ () नामक खगोलशास्त्री ने ढूंढ निकाला था, लेकिन अपनी खोज के बाद यह खोया गया और फिर ४१ सालों बाद १९७३ में ही जाकर फिर मिला। इसी तरह ६९२३० हर्मीज़ () सन् १९३७ में खोजे जाने के बाद खोया गया और फिर ६६ वर्षों बाद जाकर सन् २००३ में ही दोबारा मिल पाया।
कोच्चि नगर निगम
कोच्चि नगर निगम लगभग 94.88 किलो मीटर जगह की देख रेख करते हैं। इसे 1 नवम्बर 1967 में स्थापित किया गया था।
लोगों ने 18 अप्रैल 1664 में इसी प्रकर के एक निगम की स्थापना की थी। लेकिन अंग्रेजों ने जब इस जगह पर कब्जा किया तो इस जगह के निगम को पूरी तरह से नष्ट कर दिया और अपने सैनिकों के रहने और हथियार आदि के लिए जगह बना डाला। इसके कई वर्षों के पश्चात 1 नवम्बर 1967 में एक नई नगर निगम की स्थापना की गई।
नारेड़ा गौत्र
नारेड़ा गोत्र मीणा समाज का महत्व पूर्ण गोत्र है, इस गोत्र की उत्पत्ति शेर अर्थात बाघ से जुड़ी हुई है, जिसे राजस्थानी भाषा में "नाहर"' कहते हैं, इसी कारण इस गोत्र का नाम पड़ा नारेड़ा।
पृथ्वी-समीप वस्तु
पृथ्वी-समीप वस्तु () हमारे सौर मंडल में मौजूद ऐसी वस्तुओं को कहा जाता है जो सूरज के इर्द-गिर्द ऐसी कक्षा (ऑरबिट) में परिक्रमा कर रही हो जो उसे समय-समय पर पृथ्वी के समीप ले आती हो। अंतर्राष्ट्रीय खगोलीय संघ की परिभाषा के अनुसार ऐसी वस्तुओं को ही पृथ्वी-समीप कहा जाता है जो अपनी परिक्रमा-पथ में किसी बिन्दु पर सूरज से १.३ खगोलीय ईकाई की दूरी या उस से भी समीप आती हो। सन् २०१५ तक ज्ञात​ पृथ्वी-समीप वस्तुओं की सूची में १०,००० से अधिक पृथ्वी-समीप क्षुद्रग्रह (ऐस्टेरोयड), पृथ्वी-समीप धूमकेतु, सूरज की परिक्रमा करते कई अंतरिक्ष यान और पृथ्वी से दिख सकने वाले उल्का शामिल हैं। वैज्ञानिक मत अब यह बात स्वीकारता है कि ऐसी पृथ्वी-समीप वस्तुएँ हमारे ग्रह से अरबों वर्षों से टकराती आई हैं और उनके इन प्रहारों से पृथ्वी पर अक्सर महान बदलाव आएँ हैं।
४ मीटर की चौड़ाई वाली वस्तुएँ लगभग एक प्रति वर्ष के दर से पृथ्वी पर प्रहार करती हैं। ७ मीटर के आकार वाली पत्थरीली वस्तुएँ लगभग एक प्रति ५ वर्ष के दर से धरती पर गिरती हैं। इनमें लगभग उतनी ही ऊर्जा होती है जितनी हिरोशीमा पर गिराये गये परमाणु बम की थी, यानि लगभग १५ किलोटन। हर २०००-३००० सालों में १० मेगाटन के धमाके वाले टकराव होते हैं जैसे कि १९०८ में तुंगुस्का घटना में हुआ। एक किमी की चौड़ाई वाली वस्तुएँ हर ५ लाख वर्षों में एक बार पृथ्वी से टकराती हैं और ५ किमी चौड़ी वस्तुएँ हर २ करोड़ वर्षों में एक बार के दर से टकराती हैं।
क​ई वैज्ञानिकों का मानना है कि आज से ६.६ करोड़ साल पहले जिस क्षुद्रग्रह के प्रहार से हुए बदलावों के कारण डायनासोर विलुप्त हो गये उसका व्यास १० किमी या उस से ज़रा अधिक था। इस क्षुद्रग्रह के १८० किमी चौड़े प्रहार क्रेटर के चिह्न आधुनिक मेक्सिको देश के चिकशुलूब शहर के पास स्थित है। अनुमान है कि इस क्रीटेशस-पैलियोजीन विलुप्ति घटना में उस समय पृथ्वी पर उपस्थित हर १ किलोग्राम से अधिक वज़न वाले हर जानवर की मृत्यु हो गई थी।
कोल्वी गुफा
कोल्वी गुफा या खोल्वी गुफा कोल्वी गाँव में स्थित एक गुफा है। कोल्वी गाँव जो मुख्य रूप भारतीय राज्य राजस्थान झालावाड़ में आता है। इसेेेे राजस्थान की एलोरा​ की गुफा भी कहते हैं
यह एक कठोर पहाड़ में बसी एक गुफा है जिसे गौतम बुद्ध की गुफा कहा जाता है। यह गुफा हरियाण्वी वास्तुकला में बनाई गई है।